পহেলগাঁও হামলার আট মাস পরে চার্জশিট, অভিযুক্ত কারা?

ওয়েব ডেস্ক: পহেলগাম হামলার (Pahalgam Terror Attack) ৭ মাস পর তদন্তে অগ্রগতি। মঙ্গলবার জম্মুর বিশেষ এনআইএ আদালতে চার্জশিট পেশ করল জাতীয় তদন্তকারী সংস্থা (এনআইএ)। চার্জশিটে সাত অভিযুক্তের নাম রয়েছে। চার্জশিটে এনআইএ জানিয়েছে, এই হামলার পিছনে পাকিস্তানভিত্তিক জঙ্গি সংগঠনগুলির সুপরিকল্পিত ষড়যন্ত্র ছিল।

সূত্রে খবর, এনআইএ-র চার্জশিটে মোট সাত জনকে অভিযুক্ত করা হয়েছে। এর মধ্যে পাঁচ জন জঙ্গি এবং দুটি জঙ্গি সংগঠন লস্কর-ই-তইবা (LeT) এবং দ্য রেজিস্ট্যান্স ফ্রন্ট-এর (TRF) নাম রয়েছে। পাশাপাশি, অভিযুক্তদের নির্দিষ্ট ভূমিকা এবং একাধিক গুরুত্বপূর্ণ প্রমাণেরও উল্লেখ করা হয়েছে।

আরও পড়ুন: ইন্ডিগো সংকটের উপর জনস্বার্থ মামলা গ্রহণ করল না সুপ্রিম কোর্ট

১৫৯৭ পাতার চার্জশিটে বলা হয়েছে, ২০২৫ সালে ভারতের মাটিতে সবচেয়ে বড় সন্ত্রাসবাদী হামলার মূলচক্রী লস্কর কমান্ডার সাজিদ জাট। এই হামলার মূল চক্রী ছিল লস্কর ই তইবার শীর্ষ কমান্ডার সাজিদ জাট। তদন্তে তার সরাসরি জড়িত থাকার প্রমাণ মিলেছে বলে দাবি করেছে NIA। তার সঙ্গী ছিল তিন পাকিস্তানি জঙ্গি সুলেমান শাহ, হাবিব তাহির আকা জিবরান এবং হামজা আফগানি। গত জুলাইয়ে তিন জঙ্গিকেই নিকেশ করেছে ভারতীয় সেনা। ভারতীয় ন্যায় সংহিতার একাধিক ধারায় অভিযুক্তদের বিরুদ্ধে মামলা দেওয়া হয়েছে। এর মধ্যে রয়েছে অস্ত্র আইন, বেআইনি কার্যকলাপ আইন এবং ভারতের বিরুদ্ধে যুদ্ধ ঘোষণার ধারা।

অন্য খবর দেখুন